**Percy Bysshe Shelley**, nado en Horsham o 4 de agosto de 1792 e finado no golfo de La Spezia o 8 de xullo de 1822, foi un poeta romántico inglés, un dos mellores poetas líricos da literatura inglesa  e un dos máis influentes.

Traxectoria
-----------

### Educación

Shelley naceu en Field Place, na parroquia de Broadbridge Heath, preto de Horsham en West Sussex, o fillo máis vello de Timothy Shelley (1753-1844), parlamentario liberal de Horsham (1790-92) e Shoreham (1806-12) e a súa muller, Elizabeth Pilfold (1763-1846), procedente dunha familia de grandes propietarios de Sussex. Tiña catro irmás máis novas e un irmán moito máis novo. Aprendeu as primeiras letras na casa, tutelado polo reverendo Evan Edwards da localidade veciña de Warnham. En 1802 entrou en Syon House Academy de Brentford (Middlesex) e en 1804, en Eton College. Para pasar en 1810 ao University College, de Oxford. Nese ano principiou a publicar as súas obras, a primeira foi unha novela gótica, *Zastrozzi* (1810), en setembro deu ao prelo coa súa irmá Elizabeth,*Original Poetry by Victor and Cazire*, en novembro con Thomas Jefferson Hogg *Posthumous Fragments of Margaret Nicholson* e en decembro en solitario *San Irvyne; or, The Rosicrucian: A Romance*.

En 1811 de forma anónima publicou dous panfletos *The Necessity of Atheism* e *Poetical Essay on the Existing State of Things* (reedescuberto en 2006, de carácter antibélico e antimonárquico) ,que chamou a atención da administración da universidade polo que tivo que comparecer diante dela. A súa negativa a repudiar a autoría dos panfletos resultou na súa expulsión de Oxford o 25 de marzo de 1811, xunto con Hogg. Shelley tivo a oportunidade de reintegrarse na vida universitaria, despois da intervención de seu pai, pero a negativa a renegar dos seus puntos de vista levou ao enfrontamento co seu pai.

William Godwin in 1802, by James Northcote.
### Vida axitada

Catro meses despois da súa expulsión, Shelley con dezanove anos largou secretamente a Escocia con Harriet Westbrook, de dezaseis anos e filla de John Westbrook, o propietario dun café de Londres, casando o 28 agosto de 1811, a parella tivo dúas fillas. Shelley convidou ao seu amigo Hogg á súa casa, mesmo compartindo a dona, segundo os seus ideais do amor libre, mais o rexeitamento de Harriet obrigouno a abandonar o proxecto de matrimonio aberto. Marchou a Lake District coa intención de escribir pero o seu interese polos acontecementos políticos, fixo que volvera a vista cara a Irlanda, interesándose activamente polas miserentas condicións dos traballadores dublineses e dedicouse ao propagandismo político, logrando a hostilidade das autoridades.

### Shelley e Mary

Nos dous anos seguintes, Shelley escribiu e publicou *Queen Mab: A Philosophical Poem*, no que se apreza a influencia do filósofo inglés William Godwin, e expresa moita da filosofía radical deste. Dende 1812 sufría ataques nerviosos, que acalentaba con doses de láudano  comezou a atravesar fases caracterizadas por alucinacións reais. Neste período realizou unha serie de viaxes, o máis significativo foi o que fixo a Irlanda, no que realizou propaganda contra o dominio inglés e o catolicismo. De volta a Inglaterra o matrimonio con Harriet empezou a deteriorarse, pasando moito tempo na casa de Godwin e na súa librería de Londres, onde coñeceu a Mary, filla de Godwin e de Mary Wollstonecraft, feminista que morrera ao nacer Mary.

O radicalismo de Percy Shelley, e sobre todo as súas ideas económicas adquiridas pola lectura do tratado *Political Justice* (1793) de Godwin, contribuíron a arredarse da súa familia aristocrática e non puidese acceder ao patrimonio familiar, razón pola que, logo de meses de promesas, non puido pagar as súas débedas con Godwin e este sentiuse traizoado polo seu discípulo.

Godwin rexeitou a unión de Mary e Pery e intentou impedila pero o 28 de xuño 1814 a parella marchou a Francia, coa medio irmá de Mary, Claire Clairmont estivo un tempo en Suíza e por mor da falta de cartos decidiron volver a Inglaterra, aportando en 
Gravesend, na costa inglesa de Kent o 13 de setembro de 1814. Tres anos máis tarde, en 1817 publicouse o diario desta viaxe co título de *History of Six Weeks' Tour through a Part of France, Switzerland, Germany, and Holland, with Letters Descriptive of a Sail round the Lake of Geneva, and of the Glaciers of Chamouni*. En outono de 1815 establecéronse en Londres e Percy escribiu a alegoría en verso *Alastor, or The Spirit of Solitude*, considerado o seu primeiro gran poema. A súa situación volveuse complicada, Mary estaba embarazada e seu pai negábase a axudarlles polo que vivían con dificultades económicas, mesmo tendo Percy que arredarse da casa para evitar os acredores. As cartas dos amantes neste período revelaban o seu pesar a causa da separación forzosa.

A perda da filla que esperaba levou a Mary á depresión mais tras a morte do avó de Persy e a mellora da súa situación financeira a parella pasou un período de vacacións en Torquay e deseguido alugou unha casa de dous andares en Bishopsgate, próxima ao parque de Windsor. Nesa época escribiu o seu poema *Alastor* e o 24 de xaneiro de 1816 naceu o segundo fillo de Mary e Percy, ao que lle puxeron William.

### Encontro con Byron

No verán de 1816 os Shelley fixeron unha segunda viaxe a Suíza. Claire Clairmont comezara unha relación con Lord Byron o abril anterior, pouco antes deste marchar ao continente. As frecuentes conversas de Percy con Byron tiveron un efecto estimulante na poesía de Shelley. Escribiu *Hymn to Intellectual Beauty*, a súa segunda obra dun certo relevo logo de *Alastor*. *Mont Blanc*, unha poesía complexa na que expresa a inevitabilidade dos sucesos históricos e a relación entre a mente humana e a natureza circundante. Á súa vez, Shelley influenciou a poesía de Byron, visible na terceira terza parte de *Childe Harold's Pilgrimage*, na que Byron estaba a traballar, e en *Manfred* que escribiu no outono dese ano.

### Segundo matrimonio

Mary Shelley
Tras a súa volta a Londres en setembro marcharon a Bath. O 10 dicembre morreu, Harriet, a muller de Percy, afogada no lago Serpentine Lake, en Hyde Park. Percy e Mary casaron o 30 de decembro de 1816 na igrexa de San Mildred de Londres

A ameaza dos acredores, a súa feble saúde e a posibilidade de perder a custodia dos fillos que tivera con Mary, como pasara cos que tivo con Harriet, levou a súa marcha de Inglaterra cara a Italia o 12 de marzo de 1818.

*O funeral de Percy Bysshe Shelley*, obra de Louis Edouard Fournier
### Viaxe a Italia e pasamento

Nos seguintes catro anos viviu en Venecia, Livorno, Lucca, Este, Roma, Nápoles, Florencia e Pisa. A súa última residencia foi Vila Magni en San Terenzo, no concello de Lerici (La Spezia).
Shelley e Mary perderan dous dos tres fillos en Italia, primeiro Clara Everina e despois William; sobrevivindo só o fillo nado en Florencia, Percy Florence. Os anos en Italia foron intensos do punto de vista intelectual e creativo. Percy escribiu a maior parte dos seus grandes poemas e traduciu a Platón. O 8 de xullo de 1822 Percy e o seu amigo Edward Williams saíron a navegar acompañados polo mariño Charles Vivian. Nunca máis se soubo deles.

Notas
-----

1. ↑  Donald H. Reiman "Percy Bysshe Shelley" *Encyclopædia Britannica*, 25 de abril de 2017
2. ↑  "Elizabeth Pilfold" *Frankenstein; or, the Modern Prometheus* The Pennsylvania Electronic Edition] Stuart Curran (editor)
3. ↑  O'Neill, Michael (2004). "Shelley, Percy Bysshe (1792–1822)". *Oxford Dictionary of National Biography* (Online ed.). Oxford University Press. doi:10.1093/ref:odnb/25312.
4. ↑  "Harriet Shelley" The Pennsylvania Electronic Edition Stuart Curran (editor)
5. ↑  Singer, Katherine. "Stoned Shelley: Revolutionary Tactics and Women under the Influence." Studies in Romanticism. Trustees of Boston University, Winter 2009. Vol. 48. Nº 4. pp. 687–707
6. ↑  William St Clair (1989) *The Godwins and the Shelleys: The Biography of a Family* London, Faber & Faber, p. 355.
7. ↑  Miranda Seymour (2000) *Mary Shelley*, New York, Grove Press, pp. 98–99
8. ↑  Seymour, pp. 109-113
9. ↑  Adriana Corrado (2000) *Mary Shelley donna e scrittrice. Una rilettura* Napoli, Edizioni Scientifiche Italiane, p. 49
10. ↑  Emily W. Sunstein, Mary Shelley: *Romance and Reality* (1989) New York: Little Brown, 88–89
11. ↑  St Clair, p. 374
12. ↑  Seymour, pp. 122-123
13. ↑  Sunstein, pp. 93–94, 101
14. ↑  Sunstein, 129
15. ↑  Sunstein, 143–49

|  |  |
| --- | --- |
| Control de autoridades | 
* Wd: Q93343
* WorldCat
* VIAF: 95159449
* BAV: ADV10078756
* BIBSYS: 90062467
* BLBNB: 000294356
* BMT: 46071
* BNA: 000039825
* BNCHL: 000063903
* BNE: XX896102
* BNF: 11924638k
* BNR: 000202535
* BRE: 4693640
* BVMC: 692
* CANTIC: a10435098
* CERL: cnp00396515
* DeutscheBio: 118613774
* Discogs: 610276
* E-Enlightment: shellpercy025793
* EBID: ID
* EGAXA: vtls000857508
* Europeana: ID
* FAST: 35250
* GEC: 0062466
* GND: 118613774
* Gutenberg: 1529
* HDS: 041469
* ICCU: CFIV007100
* IMDb: nm0791222
* IMSLP: ID
* ISNI: 0000 0001 2103 1840
* LCCN: n79054060
* LibraryThing: shelleypercybysshe
* LibriVox: 216
* MusicBrainz: ID
* MusicBrainz: ID
* NDL: 00456332
* NKC: jn19990007490
* NLA: 35494816
* NLG: 108456
* NNDB: 000024782
* NPG: mp04088
* NTA: 06870691X
* OBP: ID
* ODNB: 25312
* OL: OL20743A
* openMLOL: 2349
* PTBNP: 21690
* RKD: 72278
* RSL: 000061498
* SELIBR: 206859
* SNAC: w6x066zh
* SUDOC: 027136558
* TESF: shelley\_percy\_bysshe
* Theatricalia: js3
* Treccani: shelley
* ULAN: 500005193
* WikiTree: Shelley-508

 |